ଆସନ୍ତା ୧୯ ତାରିଖରେ ଗୁଜରାଟରେ ହେବାକୁଥିବା ରାଜ୍ୟସଭା ନିର୍ବାଚନ ପୂର୍ବରୁ ରାଜନୀତିକ କୋଳାହଳ ତୀବ୍ର ହେବାରେ ଲାଗିଛି। ରାଜ୍ୟରେ କଂଗ୍ରେସର ତିନିଜଣ ବିଧାୟକ ଇସ୍ତଫା ଦେବା ପରେ ପାର୍ଟି ପୂରା ସତର୍କ ହୋଇଯାଇଛି। ଏହାକୁ ଆଖିଆଗରେ ରଖି କଂଗ୍ରେସ ତା'ର ୧୯ଜଣ ବିଧାୟକଙ୍କୁ ରାଜସ୍ଥାନର ଏକ ରିସର୍ଟରେ ରହିବାକୁ ପଠାଇ ଦେଇଛି।ଏ ନେଇ କଂଗ୍ରେସ ପକ୍ଷରୁ ମିଳିଥିବା ସୂଚନା ଅନୁଯାୟୀ, ରାଜସ୍ଥାନର ମାଉଣ୍ଟଆବୁରେ ଅବସ୍ଥିତ ରିସର୍ଟରେ ୨୬ଜଣ ବିଧାୟକଙ୍କୁ ସ୍ଥାନାନ୍ତରିତ କରିପାରେ। ରାଜସ୍ଥାନରେ ବର୍ତ୍ତମାନ କଂଗ୍ରେସ ଶାସନାଧିନ ସରକାର ଚାଲିଛି। ଆଗାମୀ ଦିନରେ ଯେପରି ବିଜେପିକୁ କଂଗ୍ରେସ ବିଧାୟକଙ୍କୁ କିଣିବାରୁ ବିରତ ରଖିବା ପାଇଁ ଦେଶର ଏହି ସର୍ବପୁରାତନ ପାର୍ଟି ଆଶାବାଦୀ ଅଛି।ଗୁଜରାଟରେ ମୋଟ ୬୫ ବିଧାୟକ ଅଛନ୍ତି, ଯେଉଁଥିରୁ କିଛି ପୂର୍ବରୁ ହିଁ ଅଲଗା ଅଲଗା ରିସର୍ଟରେ ରହିଛନ୍ତି। ଜୁନ୍ ୪ ତାରିଖରେ ଦୁଇ ବିଧାୟକଙ୍କ ଇସ୍ତଫା ପରେ ପାର୍ଟି ଏହି ପଦକ୍ଷେପ ଉଠାଇଛି। ଏହାର ଦିନକ ପରେ ଆଉ ଜଣେ ବିଧାୟକ ପାର୍ଟିରୁ ଇସ୍ତଫା ଦେଇଥିଲେ। ତେଣୁ କ୍ରମାଗତ ଦୁଇ ଦିନରେ ବିଧାୟକଙ୍କ ଏମିତି ଇସ୍ତଫା ଦେବା ପାର୍ଟିକୁ ଚିନ୍ତାରେ ପକାଇ ଦେଇଛତ। ମାର୍ଚ୍ଚ ମାସରେ ନିର୍ବାଚନ ଘୋଷଣା ପରେ ହିଁ ପାର୍ଟିର ଚାରିଜଣ ବିଧାୟକ ସେହି ସମୟରେ ଇସ୍ତଫା ଦେଇଥିଲେ।
